Diari Oficial de la Generalitat Valenciana


Sumari del DOGV 4842, del 15-09-2004 (2004/8654)

RESOLUCIÓ de 20 de juliol de 2004, del director general de Recursos Humans de la Conselleria de Sanitat, per la qual s'oferix la integració en el règim estatutari de la Seguretat Social al personal laboral dels servicis de Planificació Familiar transferits per la Diputació Provincial de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8654


Data del document
:   20-07-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * servei sanitari
    * planificació familiar
    * professió sanitària
    * personal

RESOLUCIÓ de 20 de juliol de 2004, del director general de Recursos Humans de la Conselleria de Sanitat, per la qual s'oferix la integració en el règim estatutari de la Seguretat Social al personal laboral dels servicis de Planificació Familiar transferits per la Diputació Provincial de València. [2004/X8654]
  
Pel Decret 4/2004, de 16 de gener (DOGV de 21.01.2004), s'acceptaren les transferències dels centres de Planificació Familiar dependents de la Diputació Provincial de València.
  
L'article 2 d'eixe decret establix que al personal fix transferit, ja siga funcionari o laboral, se li donarà l'opció d'integració com a personal estatutari en la categoria professional corresponent.
  
Per tot això, d'acord amb les competències establides en l'article 8 del Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i funcional de la Conselleria de Sanitat, resolc:
  
Primer
  
El personal laboral transferit, que figura en l'annex I, que exercisca el dret d'opció podrà integrar-se en la categoria bàsica estatutària corresponent, d'acord amb la taula d'homologacions de l'annex II.
  
El personal laboral fix s'integrarà com a personal estatutari fix, mentre que el personal laboral interí, laboral temporal, laboral indefinit que figura en l'annex I, també d'acord amb la taula d'homologacions de l'annex II, podrà integrar-se com a personal estatutari temporal d'acord amb la disposició addicional cinquena de la Llei 55/2003, de 16 de desembre, de l'Estatut Marc del personal estatutari dels servicis de salut, i el Decret 4/224.
  
El personal excedent pot optar, sempre que complisca els requisits generals de l'excedència que tinga concedida, per reincorporar-se a la plaça o continuar en la mateixa situació administrativa.
  
Segon
  
El règim econòmic, jurídic i de prestació de servicis del personal que resulte integrat és el corresponent a l'Estatut Marc i normes de desenvolupament que en cada cas se'ls apliquen.
  
Al personal que resulte integrat li seran reconeguts els servicis prestats amb caràcter temporal o fix, a l'efecte de concurs de mèrits, com prestats en les corresponents categories estatutàries i en els termes establits en l'Estatut que se li aplique.
  
Tercer
  
El personal que s'integre en els règims estatutaris de la Seguretat Social percebrà les retribucions que li corresponguen segons la categoria de la seua homologació, amb efecte del primer dia del mes següent al que es resolga la integració.
  
A efectes econòmics, al personal fix integrat se li reconeixerà l'antiguitat que tinga reconeguda en l'administració d'origen fins a la data d'efectes de la integració. El primer trienni que totalitze este personal a partir de la resolució d'integració ho serà d'acord amb el que preveu l'article 2.2b, del Reial Decret-Llei 3/1987, d'11 de setembre, sobre retribucions del personal estatutari de l'Institut Nacional de la Salut, i les disposicions i acords que el complementen, els quals seguixen vigents, segons les disposicions derogatòria única, i transitòria sisena de la Llei 55/2003, de 16 de desembre, de l'Estatut Marc.
  
En el cas que el personal integrat estiguera percebent retribucions superiors a les de la categoria estatutària d'integració se li reconeixerà un complement personal transitori consistent en la diferència de retribucions. El complement, que exclourà les quantitats percebudes per guàrdies, plus de nocturnitat i realització d'hores extraordinàries, d'acord amb el que preveu la disposició transitòria primera del Reial Decret-Llei 3/1987, d'11 de setembre, serà absorbit en els termes que establisca la normativa pressupostària, així com per qualsevol millora retributiva que es produïsca en este exercici o posteriors, incloses les derivades de canvi de lloc de treball.
  
Quart
  
Les places en què pot integrar-se este personal es dotaran amb les retribucions que assenyala el Reial Decret-Llei 3/1987, d'11 de setembre, i normativa de desplegament i amb el règim de dedicació que estes determinen.
  
Cinqué
  
El personal integrat serà destinat en el mateix centre i institució on en l'actualitat presten servicis. No obstant això, prèvia acceptació expressa de l'interessat, i segons les necessitats assistencials i organitzatives de la Conselleria de Sanitat, podrà assignar-se-li plaça en distinta localitat.
  
Sisé
  
Les sol·licituds individuals d'integració es formularan d'acord amb el corresponent model oficial que s'inclou com a annex III, sense subjecció a cap termini. Les sol·licituds es presentaran, dirigides al director general de Recursos Humans en els servicis centrals de la Conselleria de Sanitat, c/ misser Mascó 31, 46866 València.
  
El personal que realitze l'opció d'integració en categoria per a l'accés del qual s'exigisca una titulació determinada, haurà d'acompanyar a la seua sol·licitud una fotocòpia compulsada de la titulació acadèmica que el faculta per a l'accés a la categoria estatutària i del seu nomenament o contracte.
  
Seté
  
Esta resolució entrarà en vigor l'endemà de la publicació en el Diari Oficial de la Generalitat Valenciana.
  
Huité
  
Esta resolució podrà ser impugnada pels interessats mitjançant la interposició del recurs contenciós administratiu davant el Jutjat Contenciós Administratiu de València, en el termini de dos mesos, comptats a partir de la publicació, de conformitat amb el que disposen els articles 109 i 110 de la Llei 30/1992, de 26 de novembre, així com en els articles 14.2 i 46 de la Llei 29/1998, de 13 de juliol, i potestativament podrà interposar-se recurs de reposició, davant el mateix òrgan, en el termini d'un mes, de conformitat amb els articles 116 i 117 de la Llei 30/1992, de 26 de novembre. Tot això sense perjuí que s'utilitze qualsevol altre recurs que per al seu dret estime convenient.
  
València, 20 de juliol de 2004.- El director general de Recursos Humans: José Cano Pascual.
  
ANNEX I
  
Personal transferit de la Diputació Provincial de València
  
Nom i cognoms Categoria Vinculació jurídica
  
Concepción Alonso Sala Auxiliar Infermeria CPF interina
  
Ángeles Amores Moreno Auxiliar Infermeria CPF laboral fixa
  
Amparo Cusi Carrascosa ATS-CPF laboral fixa
  
Javier Díaz García-Donato Metge CPF laboral fix
  
Esperanza Espada Buleo ATS-CPF laboral fixa
  
M. José García Cortés ATS-CPF laboral fixa
  
Jose María García Loscos Metge CPF laboral fix
  
M. Carmen Gozálbez Sánchez Auxiliar Infermeria CPF laboral fixa
  
Javier Griño Andrés Metge CPF interí
  
Concepción Juan Amorós ATS-CPF laboral fixa
  
Encarnación Lerma Beso Metgessa CPF laboral fixa
  
Teresa Lluesma Martínez Auxiliar Infermeria CPF laboral fixa
  
Inés Belén Martínez Lazcano ATS-CPF laboral fixa
  
Rosa Marjal Jornet ATS-CPF laboral fixa
  
Jose Luis Mazuecos Labadía Metge CPF interí
  
Milagros Meseguer Fos ATS-CPF laboral fixa
  
Inmaculada Navarro Pellicer Auxiliar Infermeria CPF laboral fixa
  
Rosa María Peris Mir Auxiliar Infermeria CPF laboral fixa
  
Inmaculada Peris Planells Metgessa CPF laboral fixa
  
Josefa Perucho Garrido Auxiliar Infermeria CPF laboral fixa
  
Soledad Rodrigo Sánchez ATS-CPF laboral fixa
  
Luis Sanjuán Rodríguez Metge CPF laboral fix
  
Nieves Santaeulalia Llácer Auxiliar Infermeria CPF laboral fixa
  
M. Mar Solaz Ortíz Auxiliar Infermeria CPF laboral fixa
  
Isabel Talens Cerrillo Metgessa CPF interina
  
Luisa Tregón Moliner Metgessa CPF laboral fixa
  
Carmen Vélez Serralle ATS-CPF laboral fixa
  
Adela Vidal Chornet Metgessa CPF laboral fixa
  
ANNEX II
  
TAULA D'HOMOLOGACIÓ DE CATEGORIES
  
Categoria d'origen Categoria estatutària
  
Metge CPF Metge CPF
  
ATS CPF ATS EAP
  
Auxiliar Infermeria CPF Auxiliar Infermeria
  
ANNEX III
  
SOL·LICITUD D'INTEGRACIÓ
  
Dades personals del/de la sol·licitant
  
Cognoms
  
Nom
  
DNI
  
Adreça
  
Telèfon
  
Dades professionals
  
Categoria
  
Centre de treball
  
Categoria d'homologació
  
Titulació acadèmica
  
La persona que subscriu sol·licita la integració en l'Estatut Marc de Personal de les Institucions Sanitàries de la Seguretat Social dependents de la Conselleria de Sanitat, de conformitat amb el que establix la Resolució de 20 de juliol de 2004.